**ՇՆՈՐՀԱՎՈՐ ՀԱՆՐԱՊԵՏՈՒԹՅԱՆ ՏՈՆ**

**Սիրելի Չարենցավան համայնքի բնակիչներ,**

Շնորհավորում եմ բոլորիս Հանրապետության տոնի կապակցությամբ:  
102 տարի առաջ այս օրը տեղի ունեցած բախտորոշ ճակատամարտերը` Սարդարապատում, Բաշ-Ապարանում եւ Ղարաքիլիսայում, հիմք դրեցին հայոց նոր պետականության ստեղծման:

Գոյության կարճ ժամանակահատվածում Առաջին Հանրապետությունում ազգային դրամ ստեղծվեց, ընդունվեցին օրհներգ եւ զինանշան, ստեղծվեց Երեւանի համալսարանը, կայացան Առաջին Հանրապետության միակ խորհրդարանական ընտրությունները:

Մայիսի 28-ը փոխեց բոլորիս ճակատագիրը` տալով հնարավորություն մեծանալու սեփական երկրում, կերտելու սեփական պետություն…

Առաջին հանրապետության տոնն իր հետ բերում է մեծ խորհուրդ, անցյալից ներկա ճառագող մեծ դասեր և հպարտություն:

Շնորհավո՛ր Հանրապետության տոն:

**Հարգանքով՝ Չարենցավան համայնքի ղեկավար Հակոբ Շահգալդյան**